РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/440-21

2. новембар 2021. године

Б е о г р а д

З А П И С Н И К

69. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 1. НОВЕМБРА 2021. ГОДИНЕ

 Седница је почела у 13.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Миленко Јованов, Лука Кебара, Вук Мирчетић, Угљеша Мрдић, Виолета Оцокољић, Балинт Пастор, Оља Петровић, Жељко Томић и Тома Фила.

Седници Одбора присуствовали су Милош Терзић, заменик члана Одбора Илије Матејића и Борисав Ковачевић, заменик члана Одбора.

 Седници нису присуствовали чланови Одбора: Марија Јевђић, Дубравка Краљ, Јован Палалић и Ђорђе Тодоровић, нити њихови заменици.

 На предлог председника, Одбор је једногласно (10 гласова за) утврдио следећи

**Д н е в н и р е д:**

 - Усвајање записника са 66, 67. и 68. седнице Одбора

 1. Разматрање Предлога закона о Заштитнику грађана, који је поднела Влада (број 011-1759/21 од 8. октобра 2021. године), у појединостима.

 Пре одлучивања о тачкама дневног реда, Одбор је једногласно (11 гласова за) усвојио записнике 66, 67. и 68. седнице Одбора.

**Прва тачка дневног реда:** Разматрање Предлога закона о Заштитнику грађана, који је поднела Влада (број 011-1759/21 од 8. октобра 2021. године), у појединостима

Одбор је, у складу са чланом 164. Пословника Народне скупштине, размотрио је Предлог закона о заштитнику грађана, у појединостима и сматра да су у складу са Уставом и правним системом Републике Србије следећи амандмани:

- на члан 7. који су заједно поднели народни посланици Снежана Пауновић и Ђорђе Милићевић;

- на члан 8. са исправком, који су заједно поднели народни посланици Снежана Пауновић и Ђорђе Милићевић;

- на члан 9. који су заједно поднели народни посланици Снежана Пауновић и Ђорђе Милићевић;

- на члан 10. који су заједно поднели народни посланици Снежана Пауновић и Ђорђе Милићевић;

- на члан 17. који су заједно поднели народни посланици Снежана Пауновић и Ђорђе Милићевић;

- на члан 32. који је поднела народни посланик Јелена Жарић Ковачевић;

- на члан 48. који је поднео народни посланик Ђорђе Комленски;

- на члан 48. који је поднео Одбор за правосуђе, државну управу и локалну самоуправу.

Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

 Седница је завршена у 13,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић